Lav et referat af nedenstående tekst:

Tekst:
- Jeg er meget imponeret. Det er vanvittig flot byggeri. Jeg var lidt spændt på, om vi skulle have gummistøvler og regnfrakke med, men det tyder det ikke på. Sådan siger Tina Palsgaard, da hun er midt i en guidet rundtur på Nyt Aalborg Universitetshospital. Søndag var dørene slået op for nysgerrige og interesserede blikke som en del af det landsdækkende arrangement 'Åbent Hospital'. Og dét er selvom hospitalet, som bliver Nordjyllands største byggeri på omkring 180.000 kvadratmeter, endnu ikke modtager patienter. - Det er brugernes, og det er borgernes hospital. Det er det indtryk, jeg håber, de går hjem med. Jeg håber, de går hjem og siger, at det her vil vi gerne snart have færdigt, så vi kan komme ind i de rammer her, siger John Schermer Stefansen, der er planlægningschef hos Nyt Aalborg Universitetshospital. Næsten-færdige bygninger I løbet af byggeprocessen har der været flere problemer . Budgettet er blevet overskredet flere gange, mens også tidsplanen er blevet udskudt. Senest opstod der store vandskader i løbet af sommeren, men opførelsen af bygningerne tager fremskridt. - Vi er ved at være færdige i at aflevere bygningerne. Vi er meget langt i den proces. Det næste, der sker, er, at vi skal have etableret muligheden for at integrere en masse udstyr, apparaturer og røntgenudstyr. Det kommer pø om pø. - Det er cirka indenfor det næste halvandet års tid, at de her rum er færdige, og vi kan begynde at installere det her apparatur, siger John Schermer Stefansen. Tina Palsgaard arbejder og bor lige ved siden af det store byggeri. Rundturen har overbevist hende om, at byggeriet er værd at vente på. - Jeg er nødt til at være vildt positiv. Jeg synes, det virker som et super byggeri, og det virker som om, der er tænkt på alt. De skal have ros, siger Tina Palsgaard med et grin. Se billeder inde fra hospitalet: Se hele indslaget herunder.

Referat:
Søndag blev dørene åbnet op for besøg i det nye hospital i Aalborg, der forventes at stå klar i 2026.